قلندر شعور

قلندر شعور

تصنیف: حضرت خواجہ شمس الدین عظیمی) 

(سرائیکی ترجمہ: اسماعیل بھٹہ

"اچھی ہے یا بری ہے دہر فریاد نہ کر

جو کجھ کہ گزر ڳیا اونکوں یاد نہ کر

ݙو چار نَفَس عمر ملی ہے تیں کوں

ݙو چار نَفَس عمر کوں برباد نہ کر"

(حضور قلندر بابا اولیاءؒ دی رباعی دا سرائیکی ترجمہ)

فہرست: 
کتاب دے مضموناں دی فہرست اے ہے: 

آغاز
جسم تے روح
نوعی اشتراک
ٹائم اینڈ اسپیس توں آزاد کویلیاں
ایجادات دا قانون
استغناء
آدمؑ تے حواؑ دی تخلیق
لوحِ محفوظ
کائنات تے حکمرانی
روشنی دے چار نہراں
روحانی بغدادی قاعدہ
سائنس تے خرقِ عادات
تخلیقی فارمولے
زندگی وچ ساہ دا عمل دخل

1.آغاز
بسم اللہ الرحمٰن الرحیم‍

اللہ نے اپݨے ذہن وچ موجود کائناتی پروگرام کوں شکل و صورت دے نال وجود وچ گھن آوݨا چاہا تاں آکھا کُن. تاں اللہ دے ذہن وچ کائناتی پروگرام ہک ترتیب و تدوین دے نال ایں طرح وجود وچ آ ڳیا، 

٭ہک کتابٍ مبین

٭ہک کتابٍ مبین وچ تریہہ کروڑ لوحٍ محفوظ

٭ہک لوح محفوظ وچ اسی ٨٠ ہزار حضیرے

٭ہک حضیرے وچ ہک کھرب توں زیادہ مستقل آباد نظام تے ٻارہ کھرب غیر مستقل نظام

٭ہک نظام کہیں ہک سورج دا دائرہ وسعت ہوندے. ہر سورج (STAR) دے گرد نو، ٻارہ، یا تیرہ سیارے گردش کریندے ہن. 

اے محض قیاس آرائی ہے کہ انساناں دی آبادی صرف زمین، ساݙے نظام شمسی وچ پاتی ویندی اے. انساناں تے جنات دے آبادیاں ہر حضیرے تے موجود ہن. ہر آبادی وچ زندگی دے طرزاں ہوں طرح قائم ہن جیں طرح زمین تے موجود ہن. بکھ، پیاس، خواب، بیداری، محبت، غصہ، جنس، افزائشٍ نسل، وغیرہ وغیرہ زندگی دا ہر تقاضہ، ہر جذبہ تے ہر طرز ہر سیارے وچ جاری و ساری ہے. 

ہک حضیرے تے ہک کھرب توں زیادہ آباد نظام واقع ہن. ہک آباد نظام کوں قائم رکھݨ کیتے غیر مستقل نظام اسٹور دی حیثیت رکھدے ہن. غیر مستقل نظام توں مراد اے ہے کہ پورے پورے نظام بݨدے تے ٹٹ ویندن تے ایں ٹٹ پھٹ نال، آباد مستقل نظام فیڈ تھیندے رہندن. ہر نظام وچ الگ الگ سماوات، ارض، جبال، حیوانات، جمادات، نباتات وغیرہ ہیں طرح موجود ہن جیں طرح اساں اپݨے نظام وچ ݙیکھدے ہیں. 

اللہ نے جݙݨ انسان تے جنات کوں اپݨی محبت نال پیدا کیتا تاں انہاں دے رہوݨ کیتے جنت کوں اپݨا پسندیدہ مقام قرار ݙتا تے آکھا، اے آدم: توں اپݨی بیوی دے نال جنت وچ قیام کر تے جتھوں دل چاہوے خوش تھی کے جنت دے نعمتاں نال اپݨی بکھ دور کر تے اپݨی پیاس وسما. تے ݙیکھ اوں درخت دے نیڑے نہ ونجیں ورنہ تیݙا شمار ظالماں وچ تھیسی. 

حقیقت دی زندگی گزارݨ دی ترغیب ݙیوݨ تے دوزخ توں بچݨ دی تلقین کیتے دنیا وچ ہݨ تک ہک لکھ چوی ہزار پیغمبر آ چکے ہن تے انہاں پیغمبراں دے تعلیمات کوں پھیلاوݨ کیتے انہاں دے وراثت یافتہ دوست آندے رہے ہن تے آندے رہسن. اے تمام بزرگ، اوتار، تے اولیاء اللہ اپݨے اپݨے ماحول تے ماحول وچ رائج زبان دے مطابق وحدانیت دا پرچار کریندے رہے کہ اللہ ہک اے، یکتا ہے، بے نیاز اے، نہ او کسے دا پیؤ اے تے نہ کسے دا بیٹا اے تے نہ اوندا کوئی خاندان اے. ہیں وحدت تے وحدانیت تے ہر مذہب نے راڳ الاپیا اے. زمین تے کہیں اینجھےایہو جیہے مذہب دا وجود نی جیں نے اللہ تعالےٰ دے وجود توں انکار کیتا ہووے. اللہ دے دوستاں نے احدیت، صمدیت، حقانیت تے وحدانیت کوں سمجھاوݨ تے سمجھݨ کیتے مختلف رستے تے طریقے ݙسے ہن. 

معرفت دی مشعل: 
قدرت اپݨے پیغام کوں پہچاوݨ کیتے ݙیوے توں ݙیوا ٻلیندی رہندی اے. معرفت دی مشعل ہک ہتھ توں ݙوجھے ہتھ وچ منتقل تھیندی رہندی اے. صوفی، ولی، غوث، قطب، مجذوب، اوتار، قلندر، ابدال قدرت دے او ہتھ ہن جنہاں وچ روشنی دی مشعل روشن اے. اے پاکیزہ لوگ ایں روشنی نال اپݨی ذات کوں وی روشن رکھدے ہن تے ݙوجھیاں کوں وی روشنی دا انعکاس ݙیندے ہن. صرف تاریخ دے اوراق ہی نہ، لوگاں دے دلاں تے وی انہاں بزرگاں دے داستاناں تے چشم دید واقعات زندہ تے محفوظ ہن. انہاں دے دعاواں نال مردیاں کوں زندگی، بیماراں کوں شفا، بکھیاں کوں غذا، غریباں کوں زر، بے حال لوگاں کوں بال و پر، بے سہارا تے بے کس لوگاں کوں اولاد تے مال و متاع دے انعامات ملدے رہندے ہن. 

قلندر دا مقام:
انہاں بندیاں وچوں جیہڑے بندے قلندر ہوندن او زمان و مکاں دی قید توں آزاد تھی ویندن تے سارے ذی روح اس دے ماتحت کر ݙتے ویندن. کائنات دا ذرہ ذرہ انہاں دا تابع فرمان ہوندے. لیکن اللہ دے اے نیک بندے غرض، طمع، حرص تے لالچ توں بے نیاز ہوندن. مخلوق جݙݨ کوئی گزارش انہاں دی خدمت وچ پیش کریندی اے تاں او اونکوں سݨدے وی ہن تے اوندا تدارک وی کریندن. کیونکہ قدرت نے انہاں کوں ہیں کم کیتے مقرر کیتا اے. ایہے او پاکیزہ بندے ہن جنہاں دے بارے وچ اللہ آہدے: 

" میں اپݨے بندیاں کوں دوست رکھدا ہاں تے انہاں دے کن، اکھ تے زبان بݨ ویندا ہاں. ول او میݙے ذریعے ٻلیندن، میݙے ذریعے سݨدن تے میݙے ذریعے چیزاں پکڑیندن". 

انہاں ازلی سعید بندیاں دے تعلیمات اے ہن کہ ہر بندے دا اللہ دے نال محبوبیت دا رشتہ قائم اے، ایہو جیہی محبوبیت دا رشتہ جس وچ بندہ اپݨے اللہ دے نال راز و نیاز کریندے. (جاری ہے)

مزید ݙیکھو
محمد رسول اللہ صلی اللہ علیہ وسلم، خانوادہ سلسلہ عظیمیہ دی ہک تصنیف، سرائیکی ترجمہ، اسماعیل بھٹہ
حضرت حضرت بابا تاج الدین ناگپوریؒ رحمۃ اللہ علیہ، حضور قلندر بابا اولیاءؒ دے نانا تے پہلے روحانی استاد
حضور قلندر بابا اولیاء رحمۃ اللہ علیہ، بانی سلسلہ عالیہ عظیمیہ
حضرت قلندر علی سہروردی رحمۃ اللہ علیہ، حضور قلندر بابا اولیاءؒ دے روحانی استاد
حضرت خواجہ شمس الدین عظیمی، خانوادۂِ سلسلۂِ عالیہ عظیمیہ
سلسلہ عظیمیہ
وقار یوسف عظیمی 
میاں مشتاق احمد عظیمی 
سید طاہر جلیل عظیمی (پرنسپل روحانی اکیڈمی لاہور).
روحانی اکیڈمی لاہور
حوالے